ప్రేక్షకుల ఆదరణ బాధల్ని మర్చిపోయేలా చేసిందని హీరో రాజశేఖర్ అన్నారు. పాలకొల్లు అడబాల థియేటర్లో శుక్రవారం రాత్రి గరుడ వేగ హీరో రాజశేఖర్ సందడి చేశారు. అభిమా నులను కలుసుకుని ఆనందం వ్యక్తం చేశారు. ప్రేక్షకులను సినిమా ఎలా ఉంది...? అంటూ రాజశేఖర్ ప్రశ్నించారు. ప్రేక్షకుల నుంచి వచ్చిన స్పందనకు ఆనందించారు. ప్రేక్షకుల అభిమానమే నన్ను ఈ రోజు ఇలా నిలబెట్టిందన్నారు. నటి జీవిత మాట్లాడుతూ గరుడ వేగ సినిమాను ఇంతగా ఆదరించడం ఎంతో ఆనందంగా ఉందన్నారు. రాజశేఖర్ పెద్ద కుమార్తె శివాని మాట్లాడుతూ  త్వరలో తాను సినిమాలో నటించబోతున్నానని, మా తల్లిదండ్రులకు ఇచ్చిన ఆదరణే నాకూ ఇవ్వాలని ప్రేక్షకులను కోరారు. గరుడవేగ సినిమాలో నటించిన చరణ్దాస్ మాట్లాడుతూ తనకు పాజిటివ్ రోల్ ఇచ్చి రాజశేఖర్ ఎంతో ఉపకారం చేశారని, వారి ఆశీస్సులతోనే గరుడవేగలో బాగా నటించగలిగానని తెలిపారు. అడబాల థియేటర్ యజమాని అడబాల వెంకటరమణ, ఇసుకపల్లి వెంకటసూరపరాజు, రాజశేఖర్ జీవితలను దుశ్శాలువా, గజమాలతో సత్కరించారు. పట్టణ సీఐ బి.కృష్ణకుమార్ తమ సిబ్బందితో బందోబస్తు నిర్వహించారు.
prekshakula aadarana baadhalni marchipoyela chesindani heero rajasekhar annaru. paalakollu adabala theaterlo sukravaaram raatri garuda vega heero rajasekhar sandadi chesaru. abhima nulanu kalusukuni aanandam vyaktam chesaru. prekshakulanu sinima ela undi...? antuu rajasekhar prasninchaaru. prekshakula nunchi vachina spandanaku aanandinchaaru. prekshakula abhimaname nannu ee roju ilaa nilabettindannaru. nati jeevita maatlaadutuu garuda vega sinimaanu intagaa aadarinchadam entho aanandamgaa undannaaru. rajasekhar pedda kumarte shivani maatlaadutuu  twaralo taanu cinemalo natinchabotunnanani, maa tallidandrulaku ichina aadarane naakuu ivvaalani prekshakulanu koraru. garudavega cinemalo natinchina charandas maatlaadutuu tanaku pajitive rol ichi rajasekhar entho upakaaram chesarani, vaari aasiissulatoonee garudavegalo baga natinchagaligaanani telipaaru. adabala theater yajamani adabala venkataramana, isukapalli venkatasuraparaju, rajasekhar jeevitalanu dussaluva, gajamaalato satkarinchaaru. pattana ci bi.krishnakumar tama sibbandito bandobastu nirvahinchaaru.